መንግሥት  የተዛባ የውጭ ንግድ  ሚዛንን ለማስተካከል እንደሚሠራ -ጠቅላይ ሚኒስትር ኃይለማርያም አስታወቁ
ለህዝብ ተወካዮችና ፈደሬሽን የጋራ  ምክርቤቶች  መስከረም 24 2008 በፕሬዚደንቱ አማካኝነት የቀረበውን የፌደራል መንግሥት ዕቅድ አስመልክቶ የህዝብ ተወካዮች ምክርቤት  በዛሬው ዕለት ባካሄደው የ1ኛ ዓመት የሥራ ዘመን 2ኛው መደበኛ ጉባኤ ላይ መንግሥት የአገሪቱን የውጭ ንግድን ሚዛንን ለማስተካከል እንደሚሠራ  ጠቅላይ ሚኒስትር ኃይለማርያም ገልጸዋል።ጠቅላይ ሚኒስትሩ የፌደራል መንግሥት ዕቅድን በተመለከተ ከምክር ቤቱ ለቀረበላቸው የተለያዩ ጥያቄዎችና አስተያየቶች  በሠጡት ሰፋ ያለ ምላሽና ማብራሪያ  እንደገለጹት በአገሪቱ  በወጪና በገቢ ንግዱ መካከል  ያለውን ክፍተት በማጥበብ  አገራዊ ልማቱን ይበልጥ ለማጠናከር  መንግሥት  የሞት ሽረት ጥረት እንደሚያደርግ አስረድተዋል ።አገሪቱ  የወጪ ንግድ  ውስጥ  ከ70 በመቶ በላይ የሚሆነውን የሚይዘው የግብርና ምርቶች መሆነቸውን የገለጹት ጠቅላይ ሚኒስትሩ  ወደ  ውጪ የሚላኩት የግብርና ምርቶችን  በአይነትና በመጠን  የማስፋት ሥራ በቀጣይ  እንደሚከናወን  ተናግረዋል ።በማኑፋክቸሪንግ ዘርፉ ተወዳዳሪ  የሆኑ ምርቶችን ወደ ውጭ  በመላክ የሚገኘውን  የውጭ ምንዛሪ ማሳደግ እንደሚገባ   የጠቆሙት ጠቅላይ ሚኒሰትሩ በዘርፉ የአገር ውስጥና የውጭ ባለሃብቶች ተቀናጅተው በዘርፉ እንዲሠማሩ ለማድረግ መንግሥት ከፍ ያለ ድጋፍና ማበረታቻዎችን  እንደሚያደርግ ገልጸዋል ።በአበባና ከፍሬፍሬ  የወጪ ንግድ   ከግማሽ ቢሊዮን በላይ  ገቢ  ለማግኘት  የታያዘውን ዕቅድ  በተገቢው መንገድ እንዲሳካ  ለማድረግ ከፍተኛ እንቅስቃሴ እንሚያስፈልግ  የጠቀሱት ጠቅላይ ሚኒስትሩ  በሚጠቅለው ዓመት  የስኳረ ምርቶችንም  ወደ ውጪ በመላክ  ተገቢውን  ገቢ ለማግኘት እንደሚሠራ  ተናግረዋል ።የአገሪቱ  ኢንቨስትመንትን በአገር ውስጥ  ገቢ ላይ የተመሠረተ በማድረግ  ዘላቂ የኢኮኖሚ ዕድገትን ለማረጋገጥ   የገቢ አሰባሰብ ሥርዓቱን ማሻሻል ተወዳዳሪ በማድረግና የአገሪቱን የቁጠባ  መጠን ለማጎልበት   መንግሥት ትኩረት ሠጥቶ እየሠራበት መሆኑን የጠቀሱት ጠቅላይ ሚኒስትሩ ከግብር አሰባሰብ ጋር  የተያያዙ ችግሮችን ለመፍታት መንግሥት ከህብረተሰቡ ጋር በመሆን  የተቀናጀ ሥራ እንደሚያከናውን ገልጸዋል።ኢትዮጵያ ያለባት የዕዳ ጫና በአብዛኛው ከልማት ድርጅቶች ጋር የተያያዙ መሆናቸውን ያብራሩት  ጠቅላይ ሚኒስትሩ  ተቋማቱ  በሥራ እንቅስቃሴያቸው ያገኙትን ብድር  የሚከፍሉበት ቁመና ላይ  የሚገኙ መሆናቸውንና ለመንግሥትም የዕዳ ጫና የማይሆኑ መሆኑን  ተናግረዋል ።መንግሥት ለልማት  ከተለያዩ የውጭ መንግሥታትና ዓለም አቀር ድርጅቶች የሚወስደው  የገንዘብ ድጋፍ ከአጠቃላይ የአገሪቱ የምርት መጠን አንጻር ሲታይ አነስተኛ መሆኑን  ያስረዱት ጠቅላይ ሚኒስትሩ ኢትዮጵያ ከውጭ  ዓለም  የምታገኘው የገንዘብ ድጋፍ በሌሎች አገራት እንደሚታየው ለደሞዝና ለሥራ ማስኬጃ እንደማይውል ተናግረዋል ።ከንግድ ሥርዓት ጋር ተያይዞ የሚከሰቱ ችግሮችን ለመፍታት  የአገሪቱን  ኋላ ቀር የንግድ ሥርዓት  ማዘመን ተጠናክሮ  መቀጠል  እንዳለበት የገለጹት ጠቅላይ ሚኒስትሩ  ከአርሶ አደሩ እስከ   ሸማቹ ድረስ ያለውን  የንግድ ሰንሰለት  ዘመናዊና ቀልጣፋ  ለማድረግ ሁሉን ያሳተፈ  ሥራ በኘሥራተ ለውጥ  እንደሚመጣ  አብራርተዋል ።መንግሥት  የመልካም አስተዳደርን  በአገሪቱ ማስፈን ቁልፍ ተግባር አድርጉ  ከወሰደ ቆየት ማለቱን  የጠቀሱት ጠቅላይ ሚኒሰተሩ   በተለይ የፍትህ አስተዳደሩና  በፕብሊክ ሰርቪሱ ቀልጣፋና ፍትሃዊ  ለማድረግ   መንግሥት አመራሩን በማነሳሳት በትኩረት ጥብቅ ክትትል እያደረገ መሆኑን አጽዕኖት ሠጥተው ተናግረዋል ።በኮንስትራክሽኑ ዘርፍ  የአቅም ግንባታ ጉዳይ  ወሳኝ ሚና የሚጫወት በመሆኑና የሰው ኃይል  የአቅምና ክህሎትን የማጎልበት ሥራ በሰፊው እየተካናወነ መሆኑን የጠቆሙት ጠቅላይ ሚኒስቴሩ  አገር በቀል  የምህንድስናተቋራጮችና አማካሪ ድርጅቶች  በዓለም አቀፍ ደረጃ ተወዳዳሪ  እንዲሆኑ ማስቻል በሁለተኛው ዕቅድ ዘመን  መታቀዱን ገልጸዋል ።ህብረሰሰቡ በተደጋጋሚ በሚያነሳው የቤት አቅርቦትን በተመለከተ በዘላቂነት የቤቶችን አቅርቦት ችግርን  ለመፍታት የሚያስችል  የተሻሻለ ስትራቴጂ መነደፉን  የገለጹት ጠቅላይ ሚኒስትሩ   መንግሥት  በቁጠባና  በራሱ ወጪ  የቤቶችን ልማት በማካሄድና  የግል ባለሃብቱ  በተለያዩ መንገዶች በሚያደርገው ተሳትፎ እንደሚፈታ ተናግረዋል።የኢሊኖ ተጽዕኖ  በአንዳንድ የአገሪቱ ክልሎች  ከአቻምና በልግ ጀምሮ  መከሰቱን በንግግራቸው የጠቁሙት ጠቅላይ ሚኒስትሩ  በአገሪቱ ተግባራዊ የተደረገው የሴፍቲኔት  ፕሮግራም  ድርቁን በመጠኑም ቢሆን የመቋቋም አቅም መፍጠር መቻሉንና   በዘላቂነት ችግሩን ለመፍታት መንግሥት  መንግሥት   የእህል ግዢ እያከናወነ መሆኑን  አስረድተዋል ።መንግሥት በተለያዩ  የዓለም ክፍሎች  ከሚኖሩ የዲያስፖራ አበላት ጋር የሚያደርገው ግንኙነት   ከጊዜ ወደ ጊዜ እየጎለበት መምጣቱን ያብራሩት ጠቅላየ ሚኒስትር ኃይለማርያም  ትውልደ ኢትዮጵያውያን በአገር ልማትና ኢንቨስትመንትና ያካበቱትን እውቀት በአገር ቤት  በማፍሰስ ረገድ  ላይ የሚያደርጉት አስተዋጽኦ  እያደገ መጥቷል ብለዋል ።ኢትዮጵያ  የዓለም አቅፍ ህብረተስብን በማስተባበር ሶማሊያን ከአልሻባብ የማጽዳት ሥራ በተገቢው መንገድ እያካሄደች መሆኑን ከወታደራዊ ዘመቻ ባሻገር  ከሶማሊያውያን  ጋር በመሆን ከህዝቡ ጋር የፖለቲካ ሥራ በመሥራት  ጭምር  አልሸባብ ከ 80 በመቶ በላይ  በሚሆነው  የሰማሊያ መሬት   ከአልሻባብ ነጻ  እንዲሆን መደረጉን  ጠቅላይ ሚኒስትር ኃይለማርያም አመልክተዋል ።በሚጠቅለው  ዓመት   በሶማሊያ ምርጫ  በማካሄድ  ቋሚ  መንግሥት  የሚመሠርትበት  ሁኔታዎችን እንደሚመቻች   የገለጹት ጠቅላይ ሚኒስትሩ  ኢትዮጵያ   ለሶማሊያ ህዝብ ዕድገትና ብልጽግና ምን  ያህል እየሠራች እንደምትገኝ  በተግባር ማሳየት እንደተቻለ ገልጸዋል ።በመጨረሻም  የህዝብ ተወካዮች ምክር ቤት በዛሬ ዕለት ጉባኤው በመደበኛ ስብሰባው  ውሳኔ ቁጥር 1 /2008 ዓም   የመንግሥትን የተግባር ዕቅድ  በሙሉ  ድምጽ አጽድቆታል ።